PATVIRTINTA

Šilalės rajono savivaldybės administracijos

direktoriaus 2014 m. kovo 24 d.

įsakymu Nr. DĮV-443

**VALSTYBĖS BIUDŽETO LĖŠŲ, SKIRTŲ BŪSTO PRITAIKYMUI NEĮGALIESIEMS ADMINISTRUOTI, NAUDOJIMO, ATSISKAITYMO IR KONTROLĖS TVARKOS APRAŠAS**

**I. BENDROSIOS NUOSTATOS**

1. Šis tvarkos aprašas nustato Lietuvos Respublikos valstybės biudžeto (toliau – valstybės biudžeto) lėšų, skirtų būsto ir jo aplinkos pritaikymo neįgaliesiems išlaidoms administruoti naudojimo, atsiskaitymo ir kontrolės Šilalės rajono savivaldybės administracijos Socialinės paramos skyriuje (toliau Socialinės paramos skyrius) tvarką.

**II. LĖŠŲ NAUDOJIMO IR ATSISKAITYMO TVARKA**

2. Gautas valstybės biudžeto lėšas būsto ir jo aplinkos pritaikymo neįgaliesiems išlaidoms administruoti Socialinės paramos skyrius naudoja tik pagal paskirtį, t. y. patvirtintoje išlaidų sąmatoje numatytoms būsto pritaikymo administravimo išlaidoms.

3. Socialinės paramos skyrius gautas lėšas būsto pritaikymo neįgaliesiems priemonių vykdymui administruoti naudoja:

Darbo užmokesčiui;

Socialinio draudimo įmokoms;

Ryšiams (telefono, pašto išlaidos);

Transporto išlaidoms;

Kitoms prekėms (kanceliarinės);

Kitoms paslaugoms (banko paslaugos, mokestis už registrų duomenis).

4. Lėšos darbo užmokesčiui ir socialinio draudimo įmokoms gali būti naudojamos tik tų skyriaus darbuotojų, kurių pareigybių aprašymuose arba kituose savivaldybės priimtuose sprendimuose yra nustatyta būsto pritaikymo administravimo funkcija. Socialinės paramos skyrius darbo užmokesčiui skirtas lėšas gali panaudoti vienkartinėms piniginėms išmokoms šiems darbuotojams mokėti.

5. Socialinio draudimo įmokos apskaičiuojamos ir sumokamos teisės aktų nustatyta tvarka.

6. Gautas valstybės biudžeto lėšas naudoti kitoms Socialinės paramos skyriaus reikmėms griežtai draudžiama.

**III. LĖŠŲ ATSISKAITYMAS IR KONTROLĖ**

7. Prekių ir paslaugų pirkimo dokumentus pasirašo ir tvirtina Socialinės paramos skyriaus vedėjas.

8. Valstybės biudžeto lėšų, skirtų būsto ir jo aplinkos pritaikymo neįgaliesiems išlaidoms administruoti, apskaita tvarkoma vadovaujantis Lietuvos Respublikos viešojo sektoriaus buhalterinės atskaitomybės įstatymu.

9. Socialinės paramos skyrius Neįgaliųjų reikalų departamentui prie Socialinės apsaugos ir darbo ministerijos pateikia ataskaitas pagal Sutarties prieduose patvirtintas formas ir Sutartyje nustatytus terminus.

10. Valstybės biudžeto lėšos, skirtos būsto ir jo aplinkos pritaikymo neįgaliesiems išlaidoms administruoti, naudojamos iki ataskaitinių metų gruodžio 31 d.

11. Nepanaudotas valstybės biudžeto lėšas Socialinės paramos skyrius grąžina Neįgaliųjų reikalų departamentui iki kitų metų sausio 5 d.

12. Socialinės paramos skyrius, Neįgaliųjų reikalų departamentui paprašius, privalo teikti visą informaciją, susijusią su lėšų, skirtų būsto ir jo aplinkos pritaikymo neįgaliesiems išlaidoms administruoti, panaudojimu.

14. Socialinės paramos skyrius atsako už lėšų panaudojimo teisingumą ir tikslingumą.

15. Neįgaliųjų reikalų departamentas prie Socialinės apsaugos ir darbo ministerijos kontroliuoja valstybės biudžeto lėšų panaudojimą.

\_\_\_\_\_\_\_\_\_\_\_\_\_\_